নিজের সম্পর্কে আওয়ামী লীগের সাধারণ সম্পাদক ওবায়দুল কাদের যে বক্তব্য দিয়েছেন তাকে ‘অসত্য ও অরুচিশীল’ বলে মন্তব্য করেছেন মওদুদ আহমদ। তিনি বলেন, ২/৩ দিন আগে আওয়ামী লীগের সাধারণ সম্পাদক আমাকে ব্যক্তিগতভাবে অনেক কথা বলেছেন। আমি এই ধরনের কথার জবাব সাধারণত দেই না। কুতুচিসম্পন্ন বক্তব্য। শুধু এইটুকু বলতে পারি যে, বক্তব্যটা ছিলো অসত্য, মিথ্যা, তথ্যনির্ভর নয় এবং ব্যক্তিগত আক্রমল। রুচিশীল কোনো বক্তব্য না। আমি বলতে চাই, বক্তব্য দিন সমালোচনা করুন তাতে আপত্তি নাই। তবে বক্তব্যের ক্ষেত্রে অশালীনতা ঠিক নয়।